पाएं अपने शहर की ताज़ा ख़बरें और फ्री ई-पेपरडाउनलोड करें
महाराष्ट्र के अमरावती के परतवाड़ा वन विभाग दफ्तर में बुधवार दोपहर, एक महिला कर्मचारी शराब के नशे में धुत्त होकर हंगामा करने लगी। उसने इस कदर उत्पात मचाया कि कंट्रोल करने के लिए पुलिस बुलानी पड़ी। मौके पर पहुंची महिला पुलिसकर्मियों के साथ भी उसने हाथापाई भी की, इसके बाद उसे घसीट कर ऑफिस से बाहर निकलना पड़ा।
ऑफिस में शराब पीकर पहुंची थी महिला
जानकारी के मुताबिक, महिला वन विभाग के दफ्तर में अकाउंट विभाग मे काम करती थी। दावा किया जा रहा है कि महिला पहले से शराब पीकर बाहर से आई थी और ऑफिस में आते ही हंगामा शुरू कर दिया। उसने सहकर्मियों के साथ भी गालीगलौज की है।
आरोप यह भी है कि उसने मौके पर पहुंची एक महिला पुलिसकर्मी को थप्पड़ भी रसीद कर दिया। महिला के खिलाफ एक सरकारी कर्मचारी पर हमला करने का केस दर्ज किया गया है। फिलहाल महिला कर्मचारी पुलिस हिरासत में है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn